SUID-AFRIKAANSE RADIOLIGA NUUS SONDAG 07 DESEMBER 2014 


Goeiemore en welkom! Jy kan nou luister na die weeklikse nuus uitsending 
van die Suid-Afrikaanse Radioliga gelees deUr uu iese ss se ee ee see se se ee ee (NAAM, 
roepsein en @TH waar toepaslik). 


Die Suid-Afrikaanse Radioliga saai elke Sondag om (8:15 sentraal Afrika tyd `n 
nuusbulletin in Afrikaans en om (08:30 sentraal Afrika tyd in Engels uit op HF 
en verskeie BHF en UHF herhalers landswyd. Vir Echolink luisteraars is daar 
'n herleiding deur ZSOJPL. `n Potgooi is ook beskikbaar op die Suid-Afrikaanse 
Radioliga webblad. 


Hierdie oudio bulletin kan van die Suid-Afrikaanse Radioliga se webblad, 
www.sarl.org.za, afgelaai word. 'n Teksweergawe van hierdie en vorige bulletins 
kan ook daar verkry word en jy kan ook inteken om nuwe bulletins per e pos 
te ontvang. 


Ons begin ongelukkig vanmêre se bulletin met nuus van 'n stil sleutel: 


Dit is meet leedwese dat die afsterwe van Kobie Conradie, ZSAKC, op Donderdag 
27 November aangekondig moet word. Kobie was 'n eertydse Hamnet direkteur 
vir die Vrystaat. 


Ons betuig ons innige meegevoel met sy familie en vriende 
POUSE 
In die nuus vandag 


SARL NUUS SPERTYD SARL VERGADER MET OKOSA SARL 90 JARIGE 
VIERINGE NEEM JOU BHF SENDONTVANGER SAAM MET VAKANSIE 


** Die maandelikse Suid-Afrikaanse Radioliga Jeugnet vind vanmiddag, Sondag 
7 Desember 2014, om 15:00 plaas op 7 070 khz. Die net poog om soveel moont- 
lik jongmense onder die ouderdom van 25 te betrek. Vanmiddag se net sal 
die spesiale geleentheid roepsein ZS9YOTA, Youngster On The Air, gebruik. 
Deelnemers aan die net onder die ouderdom van 25, staan ook `n kans om ʼn 
elektroniese boustel wat deur Electronics FG geborg word te wen. 


Om meer uit te vind oor YOTA en hoe om aan die geleentheid deel te neem, 
besoek die webblad www.hamradio.org.za Kom geniet die middag saam met jou 
portiergroep op die lug. 


** Na `n hewige debat die afgelope week via e-pos bring ons graag weer die 
volgende onder almal se aandag. Die spertyd vir Suid-Afrikaanse Radioliga 
nuus insetsels, sal vir die afsienbare toekoms steeds Donderdagaande wees. Ons 
moet egter weer onder almal se aandag bring dat hierdie spertyd streng nagekom 
en van nou af weer toegepas gaan word. 


Dit is ongelukkig so dat sommige opstellers net Vrydagaande tot hul beskikking 
het om nuusbulletins saam te stel en redigeer, as gevolg hiervan sal dit in die 


toekoms nie meer moontlik wees om nuusitems wat na die spertyd ingestuur 
word te akkommodeer nie. 


Maak asseblief baie seker dat items wat datum sensitief en/of baie belangrik is 
voor of ten minste op die sperdatum ingestuur word om enige teleurstelling te 
voorkom. 


** Die Suid-Afrikaanse Radioliga en OKOSA se kwartaallikse vergadering het 
die afgelope Vrydag plaasgevind. Verskeie sake voortspruitend uit die regulato- 
riese werkwinkel wat gedurende Augustus gehou is, is bespreek. Van die sake 
bespreek sluit in die uitbreiding van die 160-meter band, asook die aanpassing 
van uitsetkrag op eksklusiewe amateur HF bande. Voorstelle sal voorgele word 
aan OKOSA se raad wat vroeg in Januarie 2015 vergader. 


Die Suid-Afrikaanse Radioliga het ook voorlopige voorleggings gemaak t.o.v die 
goedkeuring van apparaat waar die vrystelling van sulke goedkeuring aan ama- 
teur apparaat verleen word. Die Suid-Afrikaanse Radioliga sal nou `n formele 
voorlegging voorberei wat hierdie veranderinge aan die reels duidelik uiteensit. 


OKOSA het ook die Suid-Afrikaanse Radioliga afvaardiging ingelig dat wysig- 
ings aan die radio regulasies wat in 2011 gepubliseer is binne die volgende week 
in die Staatskoerant gepubliseer sal word. OKOSA sal ook wysigings maak aan 
die manier waarop lisensie fooie bereken word. Vanaf die 2016/2017 boekjaar 
sal lisensie fooie gekoppel wees aan inflasie. Amateurs wat jaar op jaar betaal 
kan hulself nou beskerm deur gebruik te maak van die 5 jaar betaal opsie wat 
jou lisensie vir die volgende 5 jaar dan sal vaspen teen die huidige tarief. 


Sodra die Staatskoerant gepubliseer is sal die Suid-Afrikaanse Radioliga die ko- 
erant in web formaat op die liga se webblad beskikbaar maak vir aflaai. Die 
Suid-Afrikaanse Radioliga is by die vergadering verteenwoordig deur die Presi- 
dent Geoff Levey, en raadslede Hans van de Groenendal en Nico van Rensburg 
en Colin de Villiers. Na afloop van die vergadering was dit tyd vir die jaarlikse 
Suid-Afrikaanse Radioliga middagete. 


** Die Suid-Afrikaanse Radioliga vier in 2015 sy 90-ste bestaansjaar met die spe- 
siale roepsein ZS9OSARL. In verlede week se SARL-nuus, was daar ongelukkig 
'n fout in die laaste sin van die item in die nuus, ons het verwys na verkeerde 
@-pos adres. Om `n tydgeluf te bespreek vir die gebruik van hierdie besondere 
roepsein stuur asseblief `n epos aan sarl90@sarl.org.za 


Van die geleenthede wat gedurende die eerste d-maande van 2015 beplan word 
sluit in die spesiale roepsein, ZS9OSARL, wat die totstandkoming van die South 
African Radio Relay League in Mei 1925 herdenk, Die SARRL was die voorloper 
van die huidige Suid Afrikaanse Radio Liga. 


Die roepsein ZS9OSARL is beskikbaar vir gebruik deur alle geaffilieerde klubs. 
Die roepsein kan op rotasie basis vir een week op `n slag gebruik word met die 
vooraf reeling daarvoor deur `n epos aan sarl90@sarl.org.za. Klubs en individue 
wat aansoek doen vir die gebruik van hierdie roepsein moet asseblief tye en 
frekwensies aandui. Logstate moet elektronies gehou word deur sover moontlik 


gebruik te maak van die N1MM formaat. Logstate moet direk na afloop van 
die klub se tydgleuf aan contest@sarl.org.za gestuur word. Die logstate sal ook 
op Logbook of the world gelaai word. 


** Neem gerus `n BHF send /ontvanger en klein rigstraler saam hierdie vakansie. 
Jy mag moontlik net die geleentheid kry om 'n paar langafstand-kontakte te 
maak op beide die 50 en 144 MHz bande net na sonop en weer in die aande 
wanneer tropo geut kondisies op hul heel beste is. 


Vroeër jare kon die BHF Band-1 televisie seine vanaf Zimbabwe en ook Zambië 
omstreeks 12:00 tot 14:00 elke middag in Port Elizabeth gehoor word. Hierdie 
seine het gereeld S9 en selfs sterker in die Oos Kaap ingekom en was `n baie 
goeie aanduiding van die tropo geut toestande. Dit is dus die ideale geleentheid 
om tussen 12:00 en 14:00 plaaslike tyd jou radio aan te skakel en kontak met 
V5 en selfs 72 te probeer maak, wie weet miskien tref jy dal nog die geluk met 
daardie rare DX. 


Maar dit is definitief nie al opwinding wat daar te kry is uit BHF nie, dink nou 
net, jy kan daar om die vuurtjie ontspan terwyl jy kontakte maak. Daar is `n lys 
op die SARL BHF forum beskikbaar met name en telefoon nommer van meer as 
100 amateurs wat aktief is op BHF. Wie weet jy kan dalk net `n teksboodskap 
ver wees van kontakte met ou vriende of selfs nuwe kennise. 


** Die Oos Rand Radio klub het sy 2014 verrigtinge op `n hoë noot afgesluit. Die 
klub se formele dinee was op 29 November gehou. By hierdie spoggeleentheid 
is lede getrakteer met 'n uitstekende maaltyd terwyl verskeie lede erkenning 
ontvang het vir hul bydraes tot die klub se sukses die afgelope jaar. In totaal is 
daar erkenning gegee aan 54 amateurs. 


Die volgende persone verdien egter spesiale vermelding. 


Erelidmaatskap is toegeken aan Ben Fourie, ZSOBEN ERB Foon trofee: Dior 
Dreyer-Juselius, ZS6DJD Johan du Plooy wisseltrofee: Willem van der Merwe, 
ZSGWIM ZSGERB Gelykgolf en Digitale wisseltrofee: Johan Meyer, ZS6DMX 
ERB ORP 'Trofee: Pieter Jacobs, ZS6XT Danie & Elize van Wyk wisseltro- 
fee: Johan Meyer, ZS6DMX Frank Mercier HAMNET trofee: Leon Lessing, 
ZSGLMG 


Ook `n woord van dank aan die Wesrand Amateurradioklub, ZS6WR, vir hul 
ruim donasie ten opsigte van die Oos Rand Klub gebou fonds. 


Lede van die klub maar ook van die Suid-Afrikaanse Radioliga word genooi om 
op 31 Januarie weer by die klub aan te sluit wanneer die klub aktiwiteite vir die 
nuwe jaar afskop met `n somer snuffelmark by Arrowe Park in Benoni. 


Ons se ook dankie aan almal wat gehelp het om 2014 vir die klub 'n sukses te 
maak. Die Oos Rand klub vir 77 jaar van amateurradio aan die Oos Rand 


Jy luister na, `n bulletin van die Suid-Afrikaanse Radioliga 


** Vanmiddag vanaf 13:00 tot 16:00 UTC kan jy deelneem aan die Suid- 
Afrikaanse Radioliga Digitale kompetisie met PSK31 en RTD werking op 20, 
40 en 80 meter. 'n Stasie mag twee keer per band gekontak word, een keer op 
PSK31 en een keer op RTD. 


'n RST verslag en 'n opeenvolgende nommer wat by 001 begin word uitgeruil. 
Kontakte met stasies in Suider-Afrika tel 3 punte en kontakte met stasies buite 
Suider-Afrika, tel 1 punt. Logstate moet teen 14 Desember 2014 aan con- 
test@sarl.org.za gestuur word. Lees die reëls op bladsy 40 van die Kompetisie 
handboek vir die vermenigvuldigers en finale telling besonderhede. 


** Die kompetisie komitee het 11-logstate ontvang vir die tweede been van die Na- 
sionale Velddag. Dankie, aan almal wat `n logstaat ingestuur het. Die volledige 
uitslae is beskikbaar in HF Happenings 634. 


Klas A - Veld Stasie, Multi-operateur 1ste Highway ARK, ZS5HAM, 81 480 
punte 2de Wesrand ARK, ZS6WR, 77 004 punte 3de Pretoria ARK, ZS6PTA, 
61 452 punte 


Klas CO Veld stasie enkel operateur 1ste Andries Visagie, ZS6VL/4, 27 240 
punte 2de Dennis Green, ZS4BS, 60 punte 


Klas E - Ultra lig draagbaar 1ste Andries Visagie, ZS6VL/4, 27 240 punte 


Klas F - Algemene stasies 1ste Pieter Jacobs, ZS6XT, 11 808 punte 2de Theunis 
Potgieter, ZS2EGC, 730 punte 3de Peet Pretorius, ZS4VP, 300 punte 


Baie geluk aan die Klas wenners 


Die gekombineerde uitslae van die Februarie en November bene van die Nasion- 
ale Velddag 


Klas A - Veld Stasie, Multi-operateur 1ste Oosrand ARK, ZSGERB, 153 600 
punte 2de Highway ARK, ZSSHAM, 150 480 punte 3de Wesrand ARK, ZS6OWR, 
127 884 punte 


Klas C - Veld Stasie - Enkel operateur 1ste Dennis Green, 7P8DG, 15 648 punte 
2de Robbie Parkinson, ZS1IRAP, 12 192 punte 3de Dennis Green, ZS4BS, 60 
punte 


Klas D - Veld Stasie - Enkel operateur - @RP 1ste Richard Hayter, ZS6RSH, 
24 624 punte 


Klas E - Ultra lig draagbaar 1ste Andries Visagie, ZS6VL/4, 27 240 punte 2de 
Eddie Leighton, ZSGBNE, 1 890 punte 


Klas F - Algemene stasies 1ste Pieter Jacobs, ZS6XT, 39 948 punte 2de Johann 
van Zijl, ZS4DZ, 6 012 punte 3de Pravin Kumar, ZS5LT, 5 824 punte 


Baie geluk aan almal 


** Die uitslae vir die Suid-Afrikaanse Radioliga BHF/UHF kompetisie gehou 
oor die naweek van 15 en 16 November het die volgende uitslae opgelewer 


Basis stasie analoog 1ste Carl Minne, ZS6CBG - 28 809 punte 2de Koos du 
Plessis, ZSGBED - 9 148 punte 3de Jaco le Roux, ZS6PX - 6 260 punte 


Basis Stasie Analoog met 4-uur spertyd 1ste Dave Dusseljee, ZS6UD - 2 972 
punte 2de Koos Greyvenstein, ZS6KSG 990 punte 


Klub/multi-operateur veld stasie 1ste Potchefstroom ARK, ZS6POT - 24 680 
punte 2de Pretoria ARK, ZS6PTA - 15 647 punte 3de Rustenburg ARK, 
ZSGRTB - 11 343 punte 


2 Meter 1ste Potchefstroom ARK, ZS6POT - 14 640 punte 2de Carl Minne, 
ZSGCBO - 11 892 punte 3rde Koos du Plessis, ZS6GBFD - 6 828 punte 


70 sm 1ste Carl Minne, ZS6CBO - 12 852 punte 2de Pretoria ARK, ZS6PTA - 
5 733 punte 3rde Rustenburg ARG, ZS6RTB - 4 886 punte 


23 sm 1ste Carl Minne, ZS6CBO - 4 050 punte 2de Koos du Plessis, ZSGBFED - 
1 566 punte 3rde Dick Coates, ZSGBUN - 1 494 punte 


Geluk aan al die wenners 


** Hannes Coetzee, ZSGBZP, berig dat die verwagte sonaktiwiteitsvlak laag tot 
gematig gaan wees. Sonvlek 2222 het `n komplekse magneetveld en huisves 
genoeg energie vir vêrdere M-klas sonfakkels. Vir diegene wat hulle eie frekwen- 
sievoorspellings wil doen, die verwagte effektiewe sonvlektelling vir die week is 
ongeveer 88. 


Amateurs gaan die 20 tot 10 m bande geniet met veral die 15 m wat goeie 
DX-openinge op daglig paaie daar kan stel. Besoek gerus die webtuiste 
spaceweather.sansa.org.za vir meer inligting. 


** En nou die dagboek van gebeure 


01-31 Desember - Jeug op die lug met ZS9YOTA 7 Desember - die Suid- 
Afrikaanse Radioliga Jeugnet op 7 (070 kHz met ZS9YOTA en die Suid- 
Afrikaanse Radioliga digitale kompetisie 138 en 14 Desember - ARRL 10 meter 
Kompetisie 15 Desember - insette na die Suid-Afrikaanse Radioliga oor die 
nasionale geintegreerde IK'T-beleid besprekingsdokument 1 Januarie 2015 
ZS9OSARL gaan op die lug 


Ons sluit vanmêre se bulletin met `n vinnige terugblik op ons hoofstorie: 


** Die maandelikse Suid-Afrikaanse Radioliga Jeugnet vind vanmiddag, Sondag 
7 Desember 2014, om 15:00 plaas op 7 070 khz. Die net poog om soveel moont- 
lik jongmense onder die ouderdom van 25 te betrek. Vanmiddag se net sal 
die spesiale geleentheid roepsein ZS9YOTA, Youngster On The Air, gebruik. 
Deelnemers aan die net onder die ouderdom van 25, staan ook `n kans om ʼn 
elektroniese boustel wat deur Electronics FG geborg word te wen. 


Luister elke Sondagoggend om 10:00 sentraal Afrika tyd na “Amateur Radio 
Today”. Daar is herleiding op 7 082, 7 205 en 17 760 kHz. `n Potgooi deur Dick, 
ZSGRO, en verskeie herleidings op BHF en UHF frekwensies regoor die land. 


'n Heruitsending vind op Maandae om 18:30 sentraal Afrika tyd op 4 895 kHz 
plaas. Ons ontvang graag jou sein rapporte, kommentaar en voorstelle, stuur `n 
€-pos aan artoday@sarl.org.za. Sentech borg die uitsendings op die nie-amateur 
frekwensies. 


Jy het geluister na `n nuusuitsending van die Suid Afrikaanse Radio Liga 
saamgestel deur Dawie Conradie, ZR6DHGC, geredigeer deur Dennis Green, 
ZSABS, en gelees deur... ie vee vak ek as Ba He Ge Ge Ga Gee eek ak aak ARE 


Die Afrikaanse nuusspan groet nou en wens jou `n mooi week toe. 
p J 


/EX 


